

**О Б Щ И Н А С Т А Р А З А Г О Р А**

6000 гр. Стара Загора, бул.”Цар Симеон Велики” № 107, тел.042/614 614 факс 042/259 132;

**Приложение № 16**

**И Н С Т Р У К Ц И Я**

**зимно поддържане и снегопочистване на**

**пътна мрежа IV-ти (четвърти) и трети клас в община Стара Загора**

Чл.1.Настоящата инструкция е разработена в съответствие на изискванията на чл.3, ал.4 на Наредба № РД-02-20-19/12.11.2012 г. за поддържане и текущ ремонт на пътищата *(Издадена от министъра на регионалното развитие и благоустройството, обн., ДВ, бр. 91/ 20.11.2012 г., в сила от 20.11.2012 г.).*

Чл.2.(1)С тази инструкция се определят видът, обхватът, техническите изисквания, норми и правила и периодичността на работите за зимно поддържане на пътищата и уличната пътна мрежа, както и изискванията към организацията и технологията за тяхното изпълнение.

(2)Изискванията на наредбата се прилагат за пътна мрежа IV-ти (четвърти) и трети клас и улиците на гр.Стара Загора.

(3)Изискванията на инструкцията се прилагат в съответствие с техническите нормативни актове и техническите спецификации за строителни продукти в областта на пътното дело, свързани с надеждността и безопасната експлоатация на пътищата и със здравословните условия на труд, пожарната безопасност и санитарно-хигиенните норми.

Чл.3.(1) Зимното поддържане на пътищата включва комплекс от дейности, свързани с осигуряване на проходимостта им при зимни условия и премахване или ограничаване на неблагоприятното влияние на снега и леда върху условията на движение. Видът и обхватът на работите за зимно поддържане на пътищата се определят в зависимост от приетото за определен път ниво на зимно поддържане, отразени в приложение № 1.

(2)Основните дейности за зимно поддържане на пътищата включват:

**1.подготвителни работи:**

a) изготвяне на план на Община Стара Загора за зимно поддържане;

б) технически прегледи на заявените за използване машини и съоръжения;

в) подготовка на пътищата за експлоатация при зимни условия;

г) осигуряване на необходимите материали;

д)издаване на заповеди за съгласуване на дейностите между органите на Областно пътно управление, дружествата, поддържащи републиканските и общинските пътища, дружествата, поддържащи уличната пътна мрежа, първо и второ РУ „Полиция“, РС „Пожарна безопасност и защита на населението“ относно организацията на движението и контрола през зимния период;

е) определяне на последователността на провеждане на снегозащитните мероприятия в зависимост от категорията на пътните участъци съгласно табл. 3 на приложение № 3;

ж)определяне на нивата на зимно поддържане на общинските пътища;

2.**снегозащита на пътищата** чрез изграждане и поставяне на снегозащитни устройства - постоянни (крайпътни зелени пояси, земни диги и др.) и временни (огради от преносими инвентарни щитове) устройства, както и окосяване на тревни площи, изсичане на храсти, отстраняване на материали и други предмети в обхвата на пътя, които водят до образуване на снегонавявания;

3.**снегопочистване** (патрулно и периодично) на пътищата до постигане на съответните степени и ниво на зимно поддържане, разчистване на снежни валове, преспи и снегонавявания и отстраняване на уплътнени снежно-ледени пластове;

4.**обезопасяване** на пътищата срещу хлъзгане: разпръскване на минерални материали и химични вещества.

Чл.4.(1)Дейностите за зимно поддържане на пътищата и улиците се извършват в съответствие с плановете за зимно поддържане и оперативните планове за зимно поддържане, разработени от изпълнителите, на които това е възложено с договорите за поддържане на общинските пътища и уличната пътна мрежа. Оперативните планове за зимно поддържане се одобряват от Кмета на Община Стара Загора.

**(2) Планът за зимно поддържане съдържа:**

1.необходимите данни за дружествата изпълнители, сключили договор с Община Стара Загора, за осъществяване на зимното поддържане на пътищата и уличната пътна мрежа;

2.точното наименование и местоположение на участъците от пътя, за които отговаря всяко дружество изпълнител;

3.нивата на зимно поддържане на отделни участъци от пътя;

4.участъците с най-голяма вероятност от снегонавяване;

5.местата за поставяне на временни снегозащитни устройства (предпазни огради от преносими инвентарни щитове);

6.график за извършване на прегледи за състоянието на пътните участъци и на отводнителните съоръжения - пътни окопи, отводнителни улеи, мостове и водостоци; прегледите се извършват съвместно от специалисти от Дирекция „Строителство и инвестиции“, на сектор "Пътна полиция" към ОД на МВР и на изпълнителя, като с тях се набелязват конкретни мерки и срокове за извършване на почистването и на необходимите ремонтни работи;

7.график на техническите прегледи на машините и съоръженията, с които изпълнителят ще осъществява снегопочистването и обезопасяването срещу хлъзгане на пътните участъци; на прегледите присъстват от специалисти от Дирекция „Строителство и инвестиции“, дирекция „Стопанска политика“, отдел „Опадване на обществения ред и управление при кризи“, сектор "Пътна полиция" към ОД на МВР, РС ПБЗН и на изпълнителите и се дава експертна оценка за годността и оптималния състав на предлаганата от изпълнителя механизация;

8.средства за заплащане на извършените от изпълнителя дейности за зимното поддържане съгласно утвърдена от Кмета на общината методика, отразена в техническите спецификации на разработените обществени поръчки за избор на изпълнители на услугите;

9.схеми за снегопочистване на платното за движение;

10.схеми за разчистване на снежни валове върху банкети и разчиствания от снегонавявания и уплътнени снежни пластове;

11.подходящи технологии за обезопасяване на пътните участъци срещу хлъзгане, използвани материали, машини и съоръжения, разходни норми и организация на работа;

12.дежурства и информационно осигуряване, съобразени със системата за информационно осигуряване;

13.оперативен план за действие при утежнени зимни условия; разработва се от началника на отдел „Опазване на обществения ред и управление при кризи“ съвместно с дружествата изпълнители, на които с договор е възложено зимното поддържане, с органите на пътната полиция и с РС ПБЗН;

14.план за действие при обилни снеговалежи.

(3) Оперативните планове за зимно поддържане се разработват за всеки пътен участък въз основа на плана за зимно поддържане на Община Стара Загора и се съгласуват с изпълнителите.

Чл.5.(1) Снегозащитата включва дейности, свързани с предпазване на пътищата от образуване на снегонавявания върху пътното платно при снежни виелици.

(2)За общинските пътища снегозащитните дейности се извършват в зависимост от нивата на зимно поддържане, изискванията към експлоатационното състояние на платното за движение и срока за изпълнение съгласно приложение № 1.

(3)Изискванията към експлоатационното сътояние на уличната пътна мрежа се определя преди началото на зимния сезон, ежегодно до 30 октомври.

(4)Оперативните планове за зимно поддържане на се актуализират всяка година.

(5)Снегозащитата на пътищата в процеса на тяхната експлоатация се осъществява чрез специални постоянни или временни снегозащитни устройства - крайпътни зелени пояси, земни диги, огради от преносими инвентарни щитове и др.

Чл.6.(1) Крайпътните зелени пояси включват постоянни снегозащитни устройства и осигуряват ефективна и трайна защита на пътищата от снегонавявания. Те се състоят от няколко реда храсти и дървета с ниски и високи корони, разположени на определено разстояние от пътя откъм страната на преобладаващите ветрове през зимата.

(2)Снегозащитните зелени пояси се изграждат по схемите, показани в Наредба № РД-02-20-19/12.11.2012 г. за поддържане и текущ ремонт на пътищата, като тяхното разстояние до пътя, широчината и броят на редовете в пояса се определят в зависимост от обема на снегопренасянето.

Чл.7.(1) Земните диги се изграждат в райони с малък обем на снегопренасяне и при подходящи теренни условия и пустеещи земи. Те се изпълняват от налични земни почви, които отговарят на изискванията за пътни насипи.

(2)Земните диги са с височина 1,00 до 1,50 m и се оформят с възможно най-стръмни откоси. Разполагат се успоредно на пътя на разстояние 15 - 20 m от ръба на пътното платно. Снегозащитният ефект на дигите е по-голям, когато се използва система от няколко успоредни диги, оформящи междинни траншеи с разстояние между тях 12 до 15 m.

Чл.8.(1) Предпазните огради от преносими инвентарни щитове се използват като временни снегозащитни устройства и се поставят и отстраняват преди и след края на зимния период.

(2)Техническите характеристики на използваните инвентарни щитове трябва да отговарят на изискванията на Наредба № РД-02-20-19/12.11.2012 г. за поддържане и текущ ремонт на пътищата

Чл.9. (1) Снегопочистването в зависимост от неговия интензитет е, както следва:

1. патрулно - непрекъснато по време на снеговалежа;

2. периодично - през определен интервал от време.

(2) Снегопочистването на пътищата включва дейности, свързани с отстраняване на снега от пътното платно и се извършва по начините, в сроковете и при спазване на изискванията, определени в Наредба № РД-02-20-19/12.11.2012 г. за поддържане и текущ ремонт на пътищата

Чл.10.(1) Снегопочистването на пътищата и улиците се извършва по механичен начин със:

1.специализирани снегоринни машини;

2.пътни машини с общо предназначение;

3.прикачни снегорини.

Чл.11.(1)Снежните валове върху банкетите се отстраняват едновременно или след приключване на снегопочистването на платното за движение, в райони с интензивни виелици и пътни участъци, изложени на опасност от образуване на снегонавявания.

(2)Снежните валове се отстраняват с роторни снегорини, а при отсъствие на странични препятствия и при малка височина на снежната покривка - до 0,50 m - с тежки снегоринни плугове или автогрейдери. Изтласканите встрани от пътя снежни маси се оформят в обтекаеми от вятъра фигури.

(3)В зоните на пътните кръстовища и железопътните прелези с оглед осигуряване на необходимите условия за безопасност на движението се отстраняват снежните маси върху банкетите, които затрудняват или намаляват видимостта.

(4)При големи мостови съоръжения и при пътища в траншейни изкопи изтласканите встрани снежни маси се изхвърлят с роторни снегорини или се извозват на подходящи места с автомобили.

Чл.12.(1) Снежни преспи с дебелина до 0,60 m могат да се разчистват с тежки снегоринни плугове и автогрейдери. Изтласканите встрани снежни маси се изхвърлят с роторни снегорини или се оформят с грейдери във фигури с обтекаеми форми извън пътното платно. Снежните преспи с дебелина, по-голяма от 0,60 m, се разчистват с роторни снегорини или булдозери, като ножът на булдозерите се поставя под ъгъл и снегът се изтласква постепенно и на пластове извън пътното платно.

(2) При серпентини и криви с малки радиуси разчистването на снегонавяванията се извършва с роторни снегорини или булдозери към външната страна на кривата. При снегопочистване с булдозери и други тежки верижни машини върху пътното платно се оставя снежен пласт с дебелина 5 - 6 cm за предпазване на пътното покритие от повреди.

(3) Уплътнените снежни пластове се отстраняват с автогрейдери.

(4)Заледени и здраво прилепнали към пътното покритие пластове се обработват предварително със сол в количество 25 g/m2 или с магнезиева луга в количество 100 g/m2. Когато след преминаване на автогрейдера не може да се постигне пълно отстраняване на снежния пласт, се прави повторна обработка с химични вещества.

Чл.13.(1) Обезопасяването на пътищата срещу хлъзгане се извършва при заснежено или заледено платно за движение със:

1.минерални материали (за опесъчаване), които отговарят на техническите изисквания съгласно Наредба № РД-02-20-19/12.11.2012 г. за поддържане и текущ ремонт на пътищата ***Таблица 1***

2. химични вещества за стопяване на леда и снега: техническа сол (NaCl) - съгласно табл. 2, магнезиева луга (воден разтвор на MgCl2) - съгласно табл. 3, калциев двухлорид (CaCl2) - съгласно Наредба № РД-02-20-19/12.11.2012 г.

(2) Разходните норми на химичните вещества за стопяване на снега и леда, както и условията за тяхното използване са представени в табл. 1.

***Таблица № 1***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Вид на  използваните химични  вещества | Минимална температура, до която използването на химични вещества е ефективно, °С | Разходна норма, g/m2 | | | | | | | | |
| лед | | | уплътнен сняг | | | пресен сняг | | |
| Температура на въздуха, °С | | | | | | | | |
| минус 5 | минус 10 | Минус 15 | минус 5 | Минус 10 | Минус 15 | минус 5 | Минус 10 | Минус 15 |
| Натриев хлорид | минус 15 | 20 | 40 | 70 | 15 | 30 | 50 | 10 | 20 | 30 |
| Смес на натриев хлорид и калциев двухлорид в съотношение 9:1 | минус 20 | 25 | 50 | 75 | 20 | 40 | 60 | 15 | 25 | 40 |
| Магнезиева луга | минус 12 | 100 | 150 | - | 80 | 120 | - | 80 | 100 | - |
| Калциева луга | минус 20 | 100 | 150 | 200 | 80 | 120 | 150 | 80 | 100 | 120 |

(3) Начините за обезопасяване, може да се прилагат самостоятелно или комбинирано.

(4) Изискванията към машините и съоръженията за разпръскване на материали за обезопасяване на пътищата срещу хлъзгане през зимата са определени в Наредба № РД-02-20-19/12.11.2012 г. за поддържане и текущ ремонт на пътищата

Чл.14.(1)Началото на изпълнение на дейностите по договора за зимно поддържане на пътна мрежа IV (четвърти) и трети клас на територията на община Стара Загора и улиците в гр.Стара Загора, се определя със заповед на Кмета на общината.

Срока за начало и край на зимното поддържане на общинската пътна мрежа и улиците се съобразява с конкретните метеорологични условия.

(2)Зимното поддържане на пътната мрежа, предмет на обществената поръчка се прекратява, съобразно метеорологичните условия, след писмена заповед на Кмета на Община Стара Загора.

(3)Издаването на писмени заповеди за начало на денонощните дежурства за зимно поддържане на общинската пътна мрежа са основание за изготвяне на отчетните документи и за заплащането им. След издаване на заповед на Кмета на Община Стара Загора за прекратяване на денонощните дежурства се прекратява изплащане на финансови средства за съответния експлоатационен зимен сезон.

Чл.15.(1)Изпълнителите на договорите за зимно поддържане осигурява поддържането на пътната и улична мрежа през зимата в съответствие с изискванията на Наредба № РД-02-20-19/12.11.2012 г. за поддържане и текущ ремонт на пътищата *(Издадена от министъра на регионалното развитие и благоустройството, обн., ДВ, бр. 91/ 20.11.2012 г., в сила от 20.11.2012 г.)* и тези, отразени в настоящата инструкция.

(2) Изпълнителите на дейностите за зимно поддържане осигуряват нормална проходимост на пътна и улична мрежа, с приоритети във времето от 05,00 до 9,00 ч и от 16,00 до 19,00 ч.

Чл.16.Изпълнителя на дейностите за зимно поддържане на пътната мрежа организира своевременото получаване и анализиране на тридневните метеорологични прогнози, като въз основа на изводите, предприема организационно – технически решения за снижаване на въздействието на очакваните неблагоприятни явления при снеговалеж.

Чл.17.Изпълнителя на дейностите за зимно поддържане на пътната мрежа осигурява 24-часово дежурство от минимален брой технически персонал в базите за дежурство. Минималния брой технически персонал за 24 – часово дежурство за една база се определя от Кмета на община Стара Загора.

Чл.18.Времето за реакция на дежурните смени не може да бъде повече от 10 минути от момента на побеляване на пътното платно по общинските пътища и улиците на гр.Стара Загора с нива на зимно поддържане **N – 1** и при достигане на дебелина на снежната покривка 2- 3 см. по – малко от стойностите, определелни за нивата за зимно поддържане на общинските пътища. (*приложение №-1*)

Това време за реакция се отнася за машинисти, водачи и координатори, назначени на 24 – часово дежурство. За останалия личен състав, участващ в дейностите за зимно поддържане, времето за реагиране не трябва да бъде повече от 20 минути от момента на настъпване на необходимост от снегопочистване, отразено в критериите за зимно поддържане.

След анализ на метеорологичната обстановка и прогнозиране настъпването на опасни или особено опасни метеорологични явления, изпълнителя на дейностите за зимно поддържане създава необходимата организация за своевременно реагиране, като се стреми да постигне време за реакция до 30 минути, за всички специализирани машини, определени в критериите отразени в *приложение № 1.*

Чл.19.Изпълнителя на дейностите за зимно поддържане спазва условията, описани подробно в оперативните планове за зимно поддържане. Оперативните планове се изготвят от изпълнителя в зависимост от нуждите на община Стара Загора.

Кмета на община Стара Загора съгласува и одобрява оперативния план. Чрез оперативните планове се дава възможност за оптимизиране на дейностите за зимно поддържане.

Чл.20.Изпълнителя на дейностите за зимно почистване на пятнать мрежа, поддържа в постоянна готовност минималния брой специализирани машиниьи, определени в Оперативния план.

Чл.21.На машините за зимно поддържане се извършва ежедневен технически преглед за да се гарантира тяхното използване при необходимост.

Чл.22.Всяка машина се оборудва с устройство за проследяване GPS, като се осигурява достъп до системата за проследяване на Оперативния дежурен на община Стара Загора и Звено “Градска мобилност” на Община Стара Загора;

Чл.23.Изпълнението на дейностите за зимно поддържане на пътната мрежа е необходимо да се извършва в съответствие с изискванията на Наредба № РД-02-20-19/12.11.2012 г. за поддържане и текущ ремонт на пътищата *(Издадена от министъра на регионалното развитие и благоустройството, обн., ДВ, бр. 91/ 20.11.2012 г., в сила от 20.11.2012 г.),* изискванията на община Стара Загора, отразени в *Приложение №-1*, План за зимно поддържане на пътна мрежа на община Стара Загора” и „Оперативен план за зимно поддържане на пътна мрежа –IV (четвърти) и трети клас на община Стара Загора».

Чл.24.Дейностите по снегопочистване стартират по предложение на зимното поддържане стартират по предложение на изпълнителя на услугата, в зависимост от метеорологичните условия и прогнози, след регистрирано съгласие на Оперативния дежурен на община Стара Загора.

Стартиране на дейностите по зимно поддържане означава минимум 10 минути преди излизане на снегопочистващата техника. изпълнителят да уведоми Оперативния дежурен на Община Стара Загора за началния час на излизане, вида на изпълняваните дейности, броя на техниката. При приключване на дейностите отново да уведоми Оперативния дежурен на Община Стара Загора. Този ред се отнася за всички видове дейности по зимното поддържане. Решение за следващите обработки се взема след извършена съвместна проверка за състоянието на обслужваната територия, при спазване на горепосочения ред.

Чл.25.**Отчетноста за изпълнение на дейностите за зимно поддържане се извършва на базата на изготвени *“Ежедневен отчет на зимното пъддържане“ ,***  ***“Месечен отчет на зимното пъддържане“****,* **Месечен акт** за установяване извършените работи и тяхното заплащане. Месечният акт е неразделна част от месечната фактура.

Чл.25.Община Стара Загора контролира дейностите за зимно поддържане, чрез длъжностни лица, определени със заповед на ***Кмета на община Стара Загора***, структурирани като контролни групи. Определя се координатор за зимно поддържане.

Чл.26.Преди началото на въвеждането на денонощното дежурство, се извършва комплексна проверка за оценка техническото състояние на специализираната техника, създадената обща организация за изпълнение на дейностите за зимно поддържане, състоянието на базите – разполага ли с площи и съоръжения за съхраняване на необходимите материали, включително и възможност да се наеме и допълнителна техника за срочно отстраняване на сняг, появило се обледяване по пътната настилка. В резузлтат на проверката се изготвя протокол с изводи и препоръки за отстраняване на слабостите.

Чл.27.Координатора от общинска администрация (контролни групи), контролират дейностите по зимно поддържане, като констатациите се документират в констативен протокол за изпълнение на видовете дейности.

Констативните протоколи се изготвят за всеки конкретен пътен участък.

Чл.27.Оперативния дежурен на Община Стара Загора записва в дневника за отчета на дейностите за зимно поддържане, по часове всички указания и разпореждания, предадени от изпълнителя за начален и краен час на започване и приключване на дейностите за зимно пъддържане на пътната мрежа, вид на дейността и брой на снегопочистващата техника.

Чл.28.Изпълнителя на дейностите за зимно поддържане разработва следните организационно – технически документи:

* Организационна структура и длъжностни лица, назначении за изпълнение на поръчката с имена, адреси, телефони, факс и електронен адрес за връзка;
* Инструкции по осигуряване на качеството;
* Програма за опазване на околната среда;
* „Оперативен план за зимно поддържане на пътна мрежа –IV-ти (четвърти) и трети клас на община Стара Загора”;
* «Авариен план при възникване на снегонавявания и обледявания»,

Чл.29.Отчитането и заплащането на реално изпълнените дейности за зимно поддържане на пътната мрежа се извършва на база оформени:

* “Ежедневен отчет на зимното пъддържане“*;*
* “Месечен отчет на зимното пъддържане*“;*
* Месечен акт за установяване извършените работи;
* констативен протокол*;*
* Данни от системата за проследяване – GPS;
* Записи в дневника за отчет на дейностите за зимно поддържане на Оперативния дежурен на Община Стара Загора;
* фактурата.

Заплащане на дейносттите по зимно поддържане ще се извършва въз основа на единичните цени на ***«километър поддържан път за 1 месец»,*** актуализирани съгласно месечен корекционен коефициент.

При ежемесечното отчитане на извършените работи ще се има предвид действителната дължина на поддържаните пътища и месечните средни корекционни коефициенти.

Действителната дължина на поддържаните пътища се получава като от пътната мрежа, предмет на договора се приспадат участъците, които не са поддържани в рамките на месеца или са били затворени за движение за някакъв период от време.

Месечният корекционен коефециент се получава като средноаритметична стойност от дневните корекционни коефициенти от 0.3 до 1.1, определяни в зависимост от атмосферните условия и състоянието на пътната настилката през съответния ден.

Корекционните коефиценти за ежедневно и ежемесечно отчитане са определени в техническата спецификация.

Корекционният коефициент се определя два пъти, ежедневно от ***координатора за зимно поддържане на община Стара Загора,***  като средноаритметичен от коефициентите за съответните пътни участъци. Месечният коефициент се определя като средноаритметична стойност на дневните коефициенти.

Чл.30.При констатиране на отклонение от договорените дейности се определят неустойки, определени в техническата спецификация.

***Приложения:***

|  |  |  |
| --- | --- | --- |
|  | *Приложение № -1:* | Изисквания за поддържане на експлоатационно състояние за пътните участъци от пътната мрежа IV и трети клас на община Стара Загора през сезон 2013- 2015 год. |

|  |  |  |
| --- | --- | --- |
| **КМЕТ НА ОБЩИНА СТАРА ЗАГОРА** |  | |
| **ЖИВКО ТОДОРОВ** *\_\_\_\_\_\_\_\_\_\_\_\_\_\_\_\_\_\_\_* |  | |
|  |  | |
| **ДИРЕКТОР НА ДИРЕКЦИЯ „СТРОИТЕЛСТВО И ИНВЕСТИЦИИ“** | |  | |
| **ВЕСКА УЗУНОВА** *\_\_\_\_\_\_\_\_\_\_\_\_\_\_\_\_\_\_\_* | |  | |